Костадин Хазуров
Костадин Петров Хазуров е български футболист, централен нападател. Роден е на 5 август 1985 г. в Гоце Делчев. Висок е 185 см и тежи 80 кг.

Кариера 
Играе на поста централен нападател. Възпитаник на благоевградската футболна школа Пирин Благоевград, играл е за ЦСКА София и Литекс Ловеч. Шампион на България през 2005 г. с ЦСКА София, бронзов медалист през 2004 с ЦСКА София и през 2006 с Литекс Ловеч. Печели купата на България през 2016 година. През есента на 2005 г. е тежко контузен в мача с ЦСКА от бившия играч на „Литекс“ Мурад Хидиуед. След възстановяването си, в началото на сезон 2006/07 е преотстъпен на Дунав до края на 2006 г. През зимната пауза се завръща в Литекс, но отново е преотстъпен, този път на родния си Пирин. През 2008 година играе за Видима Раковски 15 мача, в които отбелязва 6 гола. През 2008 преминава в отбора на „чуковете“ за сумата от 500 000 евро, като през първия си сезон бележи 7 гола в 29 шампионатни мача. За Купата на България помага на Миньор да достигне полуфинал – 5 мача 3 гола. През 2011 подписва с израелския „Бней Сахнин“, изиграва 54 мача и отбелязва 18 гола. През 2012 година подписва с белгйския Лиерс,като за него е платена сумата от 1 000 000 евро,там взима участие в 42 мача и отбелязва 11 гола. През 2015 година се завръща в ЦСКА София и за един сезон отбелязва 36 гола (31 гола за първенство и 5 гола) за купа на България и помага на отбора да спечели купата на България,като се превръща в един от най-резултатните футболисти в историята на ЦСКА София,като отбелязва в един мач 6 гола.

За купата на УЕФА има 5 мача и 2 гола за ЦСКА. Има 1 мач за А националния отбор и 15 мача за юношеския национален отбор

На 14 юни 2016 г. Хазуров подписва с Нефтохимик (Бургас). През декември 2017 г. футболистът подписва с италианския Неростелати Пратола. През август 2018 г. се присъединява към Локомотив (София).

През 2020 г. влиза в щаба на Красимир Балъков като помощник треньор на ЦСКА 1948.

Статистика по сезони 
 PFK Пирин (Благоевград) – 2002/пр. – „Б“ ПФГ, 9 /2
 PFK Пирин (Благоевград) – 2002/03 – „Б“ ПФГ, 21/10
 PFK Пирин (Благоевград) – 2003/04 – „Б“ ПФГ, 9/0
 PFK ЦСКА (София) – 2004/пр. - „А“ ПФГ, 9/5
 PFK ЦСКА (София) – 2004/05 – „А“ ПФГ, 23/7
 PFK Литекс (Ловеч) – 2005/06 – „А“ ПФГ, 10/0
 PFK Дунав (Русе) – 2006/ес. – Източна „Б“ футболна група, 15/4
 PFK Пирин (Благоевград) – 2007/пр. – Западна „Б“ футболна група, 12/4
 PFK Литекс (Ловеч) – 2007/ес. – „А“ ПФГ, 5/0
 PFK Видима Раковски (Севлиево) – 2008/пр. – „А“ ПФГ, 15/6
 ПФК Миньор (Перник) – 2008/2009 – „А“ ПФГ, 29/3
 ПФК Миньор (Перник) – 2010/2011 -„А“ ПФГ, 12/3
 Апоел Бней Сахнин (Израел) 2011 – 2012 54/18
 Лиерс (Белгия) 2012 – 2014 42/11
 Макаби Петах Тиква (Израел) 2014 – 2015 13/1
 ПФК ЦСКА София -2015-2016 40/36
 ФК Неростелати Пратола (Италия) 2017 – 2018 15/7
 Локомотив (София) 2018-2019 15/3

Отличия 
 Шампион на А група 1 път (2004/2005) с ЦСКА (София)
 Купа на България – 1 път носител (2016) с ЦСКА (София)
 Шампион на Югозападна „В“ група с ЦСКА (София) през 2015/2016 г.
 Шампион на Б група 1 път (2007) с Пирин (Благоевград)
 Бронзов меделист с ЦСКА(София) през 2004 г.
 Бронзов меделист с Литекс(Ловеч) през 2006 г.
 Голмайстор на Израел за сезон 2011-2012г.
 Голмайстор на Белгия за сезон 2012-2013г.
 Най-младият футболист отбелязал хет-трик в Б група на България,16 годишен. Пирин Благоевград.
 Най-младият футболист отбелязал хет-трик в А група на България,18 годишен. ЦСКА София.

Бележки 

Български футболисти
Български футболисти от Македония
Футболисти на ПФК ЦСКА (София)
Футболисти на Литекс (Ловеч)
Футболисти на Дунав (Русе)
Футболисти на Пирин (Благоевград)
Футболисти на ПФК Пирин (Благоевград)
Футболисти на Нефтохимик (Бургас)
Родени в Гоце Делчев
Български футболисти в Белгия
Български футболисти в Израел
Български футболисти в Италия